Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 195/12/4406	Topoľčany, 26.4.2012
EEČ : 2-35-28-2012

U Z N E S E N I E

Trestná vec:	obvinený XXXXX  
Prečin:	krádeže  podľa § 212 ods. 2 písm. e)  Tr. zák.

Rozhodol: 	prokurátorka Okresnej prokuratúry Topoľčany
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
Skutková veta:
v období od začiatku mesiaca september 2011 do 13.15 hod. dňa 13.3.2012 v obci Čeladince v rodinnom dome č. 150 neoprávnene odoberal elektrickú energiu na bežnú prevádzku domácnosti mimo elektromeru i keď domácnosť ako taká je pracovníkmi ZSE, a.s. XXXXX prevádzkovaná ako odberné miesto elektrickej energie, čím spôsobil spoločnosti ZSE Distribúcia, a.s. XXXXX, Čulenova č. 6, IČO: XXXXX škodu vo výške 310,70 Eur,  

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
              Poverený príslušník PZ OO PZ Topoľčany uznesením pod ČVS: ORP-177/TO-TO-2012 zo dňa 13.3.2012 podľa § 199 ods. 1 Tr. por. začal trestné stíhanie vo veci prečinu krádeže podľa § 212 ods. 2 písm. e) Tr. zákona a uznesením pod ČVS: ORP-177/TO-TO-2012 zo dňa 21.3.2012 podľa § 206 ods. 1 Tr. por. vzniesol obvinenie pre tento prečin XXXXX, nar. XXXXX na skutkovom základe uznesenia.
               V priebehu skráteného vyšetrovania obvinený XXXXX doznal spáchanie skutku, ktorý je mu kladený za vinu, uznal svoju vinu a súhlasil s podmienečným zastavením trestného stíhania, pričom uviedol, že asi od septembra roku 2011 až do 13.3.2012 vo svojom rodinnom dome odoberal neoprávnene elektrickú energiu, pretože si sám pripojil na povale kábel na prívod do domu a mimo elektromer si pripojil v garáži 
2

elektrický bojler, pričom domácnosť je riadne pripojená na odber elektrickej energie a faktúry riadne platí.
              Splnomocnená zástupkyňa poškodenej spoločnosti XXXXX uviedla, že ZSE Distribúcia , a.s. XXXXX vznikla škoda vo výške 310,70 Eur.
               Okrem vlastného doznania je obvinený zo spáchania trestnej činnosti usvedčovaný výpoveďou svedkov XXXXX, XXXXX.

                V prípravnom konaní boli zisťované aj okolnosti charakterizujúce osobu obvineného.
             Bolo zistené, že obv. XXXXX  nebol doposiaľ súdne trestaný  a z miesta bydliska  je kladne hodnotený a nebol priestupkovo riešený. 
  
               Podľa ustanovenia § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
 
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
 
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
              
              Obvinený XXXXX v danom prípade svojim konaním naplnil skutkovú podstatu prečinu  krádeže podľa § 212 ods. 2 písm. e) Tr. zák., v prípade ktorého zákon dovoľuje uložiť obvinenému trest odňatia slobody až na dva roky. Vzhľadom na osobu obvineného, jeho doterajší život a okolnosti prípadu, za ktorých bol čin spáchaný, možno dôvodne predpokladať, že sa obvinený osvedčí a nebude pokračovať v trestnej činnosti.

              Podľa § 216 ods. 2 Tr. por. v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

              Nakoľko v danom prípade u obvineného boli splnené všetky zákonné podmienky pre podmienečné zastavenie trestného stíhania podľa § 216 ods. 1 TP, rozhodla som tak, ako je to uvedené vo výrokovej časti tohto uznesenia a zároveň som obvinenému určila skúšobnú dobu v trvaní jedného roka.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka